Source: https://www.riigiteataja.ee/akt/427062012027
Timestamp: 2020-05-29 05:09:54+00:00

Document:
Võhma linna jäätmehoolduseeskiri – Riigi Teataja
Võhma linna jäätmehoolduseeskiri
Võhma linna jäätmehoolduseeskiri - sisukord
§ 31 Jäätmeveo teenustasu
§ 33 Teenustasu muutmine
§ 50 Jäätmekäitluskohad
§ 51 Jäätmekäitluskoha järelhoolduse nõuded
§ 52 Jäätmehoolduseeskirja rikkumine
§ 53 Väärtegude menetlejad
§ 54 Keskkonnareostuse likvideerimine
§ 56 Eeskirja rakendamine
RT IV, 27.06.2012, 27
Vastu võetud 18.08.2011 nr 9
Määrus kehtestatakse kohaliku omavalitsuse korralduse seaduse § 6 lg 1 ja lg 3 p 1 ja § 22 lg 1 p 365 ja 366 , jäätmeseaduse § 66 lg 4, § 71 lg-te 1 ja 2 ja pakendiseaduse § 15 lg 1 alusel.
(1) Jäätmehoolduseeskiri (edaspidi eeskiri) kehtestatakse eesmärgiga rakendada ja täpsustada Võhma linnas jäätmeseaduse ja pakendiseaduse ning nende rakendusaktide nõuded, säilitada puhas ja tervislik elukeskkond, vähendada jäätmete kogust ning soodustada nende taaskasutamist.
(2) Eeskiri määrab kindlaks jäätmehoolduse üldnõuded, korraldatud jäätmeveo korra, korraldatud jäätmeveoga hõlmamata jäätmete käitlemise nõuded, ehitus-, remondi- ja lammutustöödel tekkivate jäätmete (edaspidi ehitusjäätmed) ning tervishoiu-, hoolekande- ja veterinaarteenuse osutamisel tekkivate jäätmete (edaspidi tervishoiujäätmed) käitlemise korra Võhma linna haldusterritooriumil.
(3) Eeskiri on kohustuslik kõigile juriidilistele ja füüsilistele isikutele ja kohaldatakse kooskõlas Võhma linna heakorra eeskirjaga, Võhma linna avaliku korra eeskirja ning teiste õigusaktidega.
(4) Jäätmehooldust Võhma linnas korraldab ning kontrollib Võhma Linnavalitsus keskkonnajärelvalve seaduses sätestatud korras.
(5) Informatsiooni Võhma linna haldusterritooriumil asuvate liigiti kogutavate jäätmete (ohtlike jäätmete, kasutuskõlbmatute patareide, pakendijäätmete, elektroonikaromude ja vanarehvide) vastuvõtu/kogumispunktide, lähimate nõuetekohaste käitluskohtade ning jäätmeveo piirkonna ja seda teenindava jäätmekäitleja kohta annab Võhma linna keskkonnaspetsialisti kohuseid täitev ametnik või tema asendaja ning Võhma linna kodulehekülg http://vov.matti.ee/vohmalv.
(1) Jäätmehoolduse arendamist korraldavad Võhma Linnavalitsus (edaspidi linnavalitsus) ja MTÜ Kesk-Eesti Jäätmehoolduskeskus (edaspidi jäätmehoolduskeskus) vastavalt põhikirjale ja halduslepingule.
(2) Linnavalitsus korraldab Võhma linnas (edaspidi linn) jäätmehooldust ja teostab järelevalvet jäätmekäitluse üle järgmiselt:
5) kontrollib jäätmekäitlustoiminguid turgudel, kioskites, müügipaviljonides ja tänavakaubanduses.
(3) Jäätmehoolduskeskuse ülesanded Võhma linnas on:
2) jäätmejaam on sorteeritud jäätmete vastuvõtukoht. Jäätmejaamas vastuvõetavate jäätmete liigid ja jäätmete vastuvõtu tingimused sätestatakse linna ja jäätmejaama operaatori vahelises lepingus;
3) jäätmekäitleja on juriidiline või füüsiline isik, kes kogub, veab, taaskasutab või kõrvaldab jäätmeid majandus- või kutsetegevusena ja kellel on selleks tegevuseks jäätmeluba, keskkonnakompleksluba või jäätmekäitleja registreerimistõend;
7) jäätmevaldaja mitteliitunuks lugemine on kinnistut mittekasutava/kinnistul mitteelava jäätmevaldaja erandlik ja tähtajaline vabastamine korraldatud jäätmeveoga liitunuks lugemise kohustusest;
8) jäätmeveo piirkond (edaspidi piirkond) on kindlaksmääratav ala, kus korraldatud jäätmevedu teostab asjakohase ainuõigusega jäätmekäitleja;
9) kogumispunkt on üldkasutatavas kohas paiknev jäätmete kogumiskonteiner, kuhu saab viia liigiti kogutud jäätmeid;
10) lisateenus eeskirja 2. peatüki tähenduses on korraldatud jäätmeveoga hõlmamata tasuline jäätmekäitlusega seonduv teenus, mida vedaja jäätmevaldajale osutab;
11) jäätmehoolduskeskus on MTÜ Kesk-Eesti Jäätmehoolduskeskus, kes on õigusaktidega sätestatud alustel volitatud jäätmevaldajatele korraldatud jäätmeveoga hõlmatud jäätmete kogumise teenust korraldav ettevõte;
12) olmejäätmed on kodumajapidamisjäätmed ning kaubanduses, teeninduses või mujal tekkinud oma koostise ja omaduste poolest samalaadsed jäätmed. Olmejäätmetes võib sisalduda nii tava- kui ka ohtlikke jäätmeid;
13) olmejäätmete vedamine eeskirja 2. peatüki tähenduses on avaliku hanke tulemusena asjakohase ainuõiguse omandanud ettevõtja korraldatud jäätmeveoga hõlmatud jäätmete kogumine ja laadimine konteineritest prügiveoauto(de)le, transport ning üleandmine jäätmekäitluskohale;
14) pakendipunkt on pakendiettevõtja või taaskasutusorganisatsiooni hallatav avalik pakendijäätmete konteinerite komplekt, mis on mõeldud tasuta kasutamiseks kõigile linna haldusterritooriumil viibivatele füüsilistele isikutele ning mis pakendimaterjalide liigiti kogumiseks vastab vähemalt eeskirja § 10 lõikes 4 sätestatud nõuetele;
15) pakendiettevõtja on isik, kes majandus- või kutsetegevuse raames pakendab kaupa, veab sisse või müüb pakendatud kaupa;
16) probleemtoode on toode, mille jäätmed põhjustavad või võivad põhjustada tervise- või keskkonnaohtu, keskkonnahäiringuid või keskkonna ülemäärast risustamist (patareid, akud, elektri ja elektroonika seadmed ja nende osad, PCB-sid (polükloreeritud bifenüüle) sisaldavad seadmed, mootorsõidkukid ja nende osad);
17) segaolmejäätmed on liigiti kogumisest üle jäänud olmejäätmed või nende sortimisjääk;
18) segapakend on pakend või pakendijääde, mida ei koguta selle pakendi materjalist lähtuvalt liigiti eraldi teistest pakendimaterjalidest. Segapakendi konteinerisse võib panna sellistest materjalidest pakendeid ja pakendijäätmeid, mille kogumine ei ole korraldatud liigiti eraldi materjalina;
19) suurjäätmed on jäätmed, mida kaalu või mahu tõttu ei ole võimalik paigutada konteinerisse, nagu mööbliesemed, vaibad, madratsid, kardinapuud, aknaraamid, kraanikausid jms. Suurjäätmetena ei käsitata ehitusjäätmeid ning suuremõõtmelisi probleemtooteid, nagu autoromud või nende osad (sealhulgas vanarehvid), ning elektri- ja elektroonikaseadmeid või nende jäätmeid (sealhulgas pesumasinad, telerid, külmkapid, elektripliidid) ja muid tootjavastutusega hõlmatud jäätmeid;
20) tavajäätmete hulka kuuluvad kõik jäätmed, mis ei kuulu ohtlike jäätmete hulka;
21) tühisõit eeskirja 2. peatüki tähenduses on vedaja poolt jäätmevaldaja kinnistule tehtud sõit, mille eesmärk oli osutada jäätmeveo teenust, kuid mille käigus ei olnud võimalik jäätmeid ära vedada jäätmevaldaja poolse eeskirja nõuete mittetäitmise tõttu.
(3) Jäätmeid tuleb koguda liigiti, et võimaldada nende taaskasutamist võimalikult suures ulatuses. Olmejäätmete sortimisel tekkekohas tuleb liigiti koguda ning segunenud olmejäätmete sortimisel jäätmekäitluskohas tuleb välja noppida vähemalt järgmised jäätmeliigid vastavalt Vabariigi Valitsuse 6. aprilli 2004 määruse nr 102 “Jäätmete, sealhulgas ohtlike jäätmete nimistu” (edaspidi jäätmenimistu) jäätmeliikide või alajaotiste koodidele:
(4) Liigiti kogumisest ülejäänud segaolmejäätmed tuleb üle anda korraldatud olmejäätmeveo konkursil ainuõiguse saanud ettevõtjale (edaspidi vedajale) välja arvatud isikud, kellel on jäätmeluba või keskkonnakompleksluba.
(7) Loomsete jäätmete käitlemist reguleerib Euroopa Parlamendi ja Nõukogu määrus (EÜ) nr 1069/2009 21.10.2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad. Loomsete jäätmete käitlemise üle teostab järelvalvet Veterinaar- ja toiduamet.
(1) Jäätmekäitlust kinnisasjal korraldab kinnisasja omanik. Jäätmekäitlust hoonestusõiguse alusel kasutataval maal korraldab hoonestusõiguse omaja (hoonestaja). Jäätmekäitlust ehitise kui vallasasasja juurde kuuluval ehitise teenindamiseks vajalikul maal (edaspidi krunt) korraldab ehitise omanik. Kinnisasja ja ehitise kui vallasasja omanik ning hoonestaja on edaspidises tekstis territooriumi haldaja.
3) jäätmeid liigiti koguma, vedama või taaskasutama või andma jäätmed eeskirjaga määratud korras üle selleks õigust omavale ettevõtjale;
4) säilitama kahe aasta jooksul dokumendid, mis tõendavad jäätmete nõuetekohast kogumist või üleandmist jäätmekäitlejale ning esitama need dokumendid või jäätmeveolepingu linnavalitsuse ametniku nõudel kontrollimiseks;
5) mitte sõlmima olmejäätmeveolepingut ega andma olmejäätmeid üle isikule, kellel puudub Võhma linnas sellekohane õigus. Kui jäätmed antakse üle selliseks käitlemiseks, milleks jäätmeluba ei vajata, peab jäätmeid üleandev isik olema veendunud, et vastuvõtja on pädev jäätmeid käitlema ning tal on selleks asjakohased tehnilised ja keskkonnakaitsevahendid;
6) omama või üürima eeskirja nõuete kohaselt piisavas koguses jäätmemahuteid segaolmejäätmete ning liigiti kogutavate taaskasutatavate jäätmeliikide kogumiseks või kasutama jäätmeveolepingu alusel ühiskonteinereid. Ühiskonteineri kasutamise korral peab ühiskonteineri kasutajate vahel olema sõlmitud leping (lisa 4). Leping kooskõlastada linnavalitsusega, kes edastab ühiskonteineri kasutajate andmed jäätmeveofirmale;
(3) Korterelamutega aladel, kus elamutele on moodustatud minimaalse suurusega kinnistud, tohib jäätmemahuteid paigutada väljapoole kinnistut ainult linnavalitsuse loal ja tingimustel.
2) 80-, 140-, 240-, 360-, 600- või 800-liitrist kaane ja käepidemetega plastikust või metallist konteinerit, mida on tõstemehhanismi abil võimalik jäätmeveokisse tühjendada;
3) 2,5 või 4,5 m3 suurust kaanega metallkonteinerit, mida on võimalik mehaaniliselt jäätmeveokisse tühjendada või käitluskohta toimetada;
(3) Jäätmekotid tuleb paigutada üleandmiseks nii, et jäätmekotid on kaitstud sademete, muul viisil niiskumise ning loomade ja lindude ligipääsu eest (piiratud territoorium, konteiner).
(5) Olmejäätmete kogumiseks jäätmekoti kasutamisel sõlmib jäätmevaldaja vedajaga kirjaliku lepingu, milles lepingu pooled täpsustavad jäätmekoti paiknemise, suuruse, jäätmekottide arvu jm jäätmete väljaveo päeval.
(7) Eri jäätmeliikide kogumiseks tuleb kasutada eri värvi jäätmemahuteid:
(8) Konteineril, mis on avalikuks kasutamiseks, peab olema kasutajale nähtavas kohas selgelt loetav suurte tähtedega kiri või märk, mis viitab kogutavale jäätmeliigile, ning konteineri valdaja või seda teenindava jäätmekäitleja telefoninumber. Konteineri märgistus tuleb kooskõlastada linnavalitsuse või volitatud esindajaga.
(9) Kui konteineri värv ei vasta kogutavale jäätmeliigile, peab selle esiküljele olema suurte tähtedega ja hästi loetavalt kirjutatud kogutava jäätmeliigi nimetus.
(10) Konteineri lukustamise korral peab jäätmevaldaja tagama selle avamise tühjenduspäeval.
(11) Konteiner, mis ei ole käsitsi teisaldatav, tuleb paigutada selliselt, et seda on võimalik tühjendada jäätmeveokisse vahetult paiknemiskohast.
(6) Ligipääsutee konteinerile peab olema piisava kandevõimega ja tasane. See peab võimaldama konteinerit hõlpsalt käsitsi teisaldada. Ligipääsutee peab olema vähemalt 3,5 m lai ja vaba kõrgus tee kohal peab olema vähemalt 4,5 m. Käigutee peab olema puhastatud lumest ja jääst, selle kalle ei tohi ületada 10%.
(7) Konteineri paiknemiskoha ja juurdesõidutee korrashoiu eest vastutab territooriumi haldaja. Kui konteiner paikneb linnavalitsuse loal riigi- või linna maal, tagab korrashoiu konteineri omanik või valdaja.
(1) Jäätmeveok segaolmejäätmete veoks peab olema kinnine ja varustatud konteineri tühjendamiseks vajaliku tõstemehhanismiga. Jäätmeveokist ei tohi laadimise ega vedamise ajal keskkonda sattuda jäätmeid ega jäätmetest imbuvaid vedelikke või nõrgvett. Suurjäätmeid ning ehitusjäätmeid tohib vedada lahtises veovahendis, tagades, et vedamise ajal ei satu jäätmeid keskkonda.
(2) Kinnistul või krundil tekkivad jäätmed, mida ei saa kohapeal taaskasutada, tuleb koguda liigiti ja paigutada vastava jäätmeliigi kogumiseks ettenähtud konteinerisse või viia jäätmejaama. Jäätmeid ei ole lubatud jätta konteineri lähedusse.
7) reoveesetteid/käimlajäätmeid (käideldakse koos reoveega);
(5) Jahtunud tuhka ja pühkmeid võib panna konteinerisse, kui need vastavad jäätmekäitleja kehtestatud tingimustele.
(3) Paberit ja kartongi tuleb koguda liigiti ning paigutada need kinnistul olevasse paberi ja kartongi konteinerisse või viia need avalikku paberi ja kartongi konteinerisse, jäätmejaama või anda üle käitlejale.
2) segaolmejäätmete konteinerit tühjendatakse tiheasustusalal vähemalt üks kord nelja nädala jooksul, sealjuures biolagunevad aia- ja haljastujäätmed kogutakse liigiti ja antakse lepingu alusel üle jäätmekäitlejale või viiakse nõuetele vastavasse jäätmekäitluskohta.
(3) Kasutuskõlbmatuks muutunud patareid ja akumulaatorid tuleb koguda muudest jäätmetest eraldi ning üle anda jäätmejaama või avalikesse patareide kogumiskastidesse või kauplusse kooskõlas jäätmeseadusega või viia jäätmekäitluskohta.
(4) Vanarehvid tuleb üle anda jäätmejaama, viia jäätmekäitluskohta või uue rehvi ostmise korral anda üle rehviettevõttesse kooskõlas jäätmeseadusega. Rehvide tootja jäätmeseaduse § 23 mõistes on kohustatud korraldama enda valmistatud, edasimüüdud või sisseveetud rehvidest tekkivate jäätmete tasuta vastuvõtmise.
(5) Romusõiduk tuleb üle anda tootja või tootja esindaja määratud kogumispunkti või uue sõiduki ostmise korral kauplusse kooskõlas jäätmeseadusega või vastavat luba omavasse vanametalli kogumispunkti.
(7) Probleemtoodete avalike kogumispunktide asukohad, nõuded kogumispunktile ja paigaldamise tingimused kooskõlastab tootja või tootjavastutusorganisatsioon linnavalitsusega. Patareide avalike kogumiskastide asukohad, nõuded kogumiskastile ja paigaldamise tingimused kooskõlastatakse linnavalitsusega.
(2) Ohtlikke jäätmeid võib jäätmeloa alusel käidelda isik, kellel on keskkonnaministri väljastatud ohtlike jäätmete käitluslitsents või kompleksluba.
(7) Koduses majapidamises tekkinud ohtlikud jäätmed (nt kasutuskõlbmatuks muutunud õlid, õlifiltrid, ravimid, värvid, lakid ja lahustid ning elavhõbelambid ja -kraadiklaasid) saab ära anda jäätmejaama või jäätmekäitluskohta.
(8) Juriidilised isikud peavad oma ohtlikud jäätmed üle andma isikule, kellel on keskkonnaministri poolt väljastatud ohtlike jäätmete käitlemise litsents, kes omab jäätmeluba või kompleksluba.
(3) Pakendijäätmete kogumise ja taaskasutamise korraldavad pakendiettevõtjad või nende volituse alusel taaskasutusorganisatsioon, lähtudes eeskirja §-des 10 ja 11 sätestatud nõuetest ning selliselt, et oleks tagatud eeskirja § 14 lõikes 6 määratud pakendijäätmete kogumisvõrgustiku tihedus.
(4) Pakendikonteineri asukohad määrab linnavalitsus. Nõuded pakendikonteinerile ja pakendikonteineri märgistus (pakendiliigi märgistus, andmed konteineri valdaja või teenindava jäätmekäitleja kohta) tuleb kooskõlastada linnavalitsusega.
(7) Pakendikonteiner peab olema kasutajale nähtavas kohas, selgelt loetava märgistusega kogutavale pakendiliigile, ning konteineri valdaja või seda teenindava jäätmekäitleja telefoninumber. Konteineri märgistus tuleb kooskõlastada linnavalitsusega.
(8) Alla 200 m2 suuruse pinnaga pakendatud kauba müüja võib linnavalitsuse nõusolekul tagatisrahaga pakendi vastuvõtmise korraldada väljaspool oma teenindusmaa piire.
(5) Organisatsioon ja pakendiettevõtja, kes ei ole käesoleva paragrahvi lõigetes 1 ja 2 nimetatud kohustusi delegeerinud taaskasutusorganisatsioonile, on kohustatud sõlmima linnaga lepingu pakendikonteinerite paigaldamise, haldamise, tühjendamise ning kogumiskohtade ümbruse heakorra tagamisega seotud õiguste ja kohustuste sätestamiseks linna haldusterritooriumil.
(6) Tarbija paremaks teenindamiseks tagab taaskasutusorganisatsioon kooskõlastatult linnavalitsusega pakendikonteinerite olemasolu tihedusega üks kogumiskoht 500 elaniku kohta.
(7) Üksikelamute piirkondades, kus jäätmekäitleja koostöös taaskasutusorganisatsiooniga osutab lepingu alusel pakendite äravedu jäätmevaldaja kinnistult, määrab pakendikonteinerite võrgustiku tiheduse ja kogumiskohtade asukohad linnavalitsus.
(2) Segaolmejäätmete konteinerit tuleb tühjendada sagedusega, mis väldib konteineri ületäitumist, haisu ja kahjurite teket ning ümbruskonna reostust. Segaolmejäätmete konteinerit on lubatud tühjendada tiheasustusalal vähemalt üks kord nelja nädala jooksul.
(3) Kinnistut hooajaliselt kasutav jäätmevaldaja võib taotleda linnavalitsuselt jäätmeveo ajutist peatamist perioodil 01. oktoober kuni 30. aprill juhul kui nimetatud perioodil kinnistut ei kasutata ja seal ei elata. Perioodil 01. mai kuni 30. september on kinnistut hooajaliselt kasutav jäätmevaldaja korraldatud jäätmeveoga liitunud.
Jäätmete veo ajutise peatamise, harvema veosageduse ja ühise konteineri kasutamise õiguse saab taotleda linnavalitsuse poolt määratud ametnikult, kes edastab vastava teabe vedajale.
(8) Elurajoonides ei ole lubatud jäätmeid vedada öörahu ajal, välja arvatud juhul, kui linnavalitsus on andnud selleks loa.
(8) Haljasaladel tekkivaid biolagunevaid aia- ja haljastujäätmeid saab üle anda jäätmekäitlejale või kompostida nõuetele vastaval kompostimisväljakul. Oksad tuleb taaskasutada (kasutada kütteks) või viia komposteerimisplatsile.
Võhma linna haldusterritoorium moodustab ühe korraldatud jäätmeveo piirkonna.
(1) Hanke korraldatud jäätmeveo ainuõiguse andmiseks korraldab Võhma Linnavalitsus. Hanke korraldamise korraldatud jäätmeveo ainuõiguse andmiseks võib volitada õigusaktidega sätestatud alustel jäätmehoolduskeskusele.
(2) Ainuõiguse andja on Võhma Linnavolikogu või volituse alusel MTÜ Kesk-Eesti Jäätmehoolduskeskus.
Hanke korraldaja otsuse alusel annab hanke korraldaja hankel edukaks tunnistatud pakkumuse esitanud ettevõtjale ainuõiguse teostada korraldatud jäätmeveoga hõlmatud olmejäätmete vedamist Võhma linna haldusterritooriumil.
Hanke tulemusena välja selgitatud vedajast, jäätmeveo teenustasudest ning piirkonnast, kus vedaja omab ainuõigust korraldatud jäätmeveoga hõlmatud jäätmete vedamiseks, teavitab linnavalitsus või hanke korraldanud Jäätmehoolduskeskus Võhma Linnalehes ja linna veebilehel http://vov.matti.ee/vohmalv. Hanke korraldaja (linnavalitsus või jäätmehoolduskeskus) võib jäätmevaldaja kirjaliku informeerimise delegeerida hankel ainuõiguse saanud vedajale juhul, kui vastav tegevus oli hankedokumentides ette nähtud.
(4) Kui naaberkinnistute jäätmevaldajad soovivad kasutada koos ühist kogumiskonteinerit, on nad kohustatud sõlmima vastava kirjaliku kokkuleppe ning taotlema vastava loa linnavalitsuse poolt määratud ametnikult. Luba on võimalik taotleda 1 aastaks või kogu korraldatud jäätmeveo perioodiks. Ühist kogumiskonteinerit kasutavad kinnistud loetakse korraldatud jäätmeveoga liitunuks.
(1) Jäätmevaldajal on õigus esitada linnavalitsusele avaldus enda tähtajaliseks ja erandkorras korraldatud jäätmeveoga liitumisest vabastamiseks, kui jäätmevaldajale kuuluval kinnistul ei elata või kinnistut ei kasutata.
1) esitama järgmise aasta 20. jaanuariks linnavalitsusele kirjaliku kinnituse, et kinnistul ei ole aasta kestel elatud või kinnistut ei ole kasutatud.
2) teavitama linnavalitsust tema korraldatud jäätmeveost vabastamise aluseks olnud asjaolude muutumisest või äralangemisest hiljemalt kolmekümne päeva jooksul alates nende asjaolude jäätmevaldajale teatavakssaamisest.
(1) Kui linnavalitsus on saanud eeskirja § 25 lõikes 1 nimetatud avalduse, kontrollib linnavalitsuse poolt määratud ametnik, kas jäätmevaldaja korraldatud jäätmeveost vabastamise asjaolud on tõesed ja vabastamist võimaldavad. Kui avalduses esitatud asjaolud ei vasta nõuetele, antakse jäätmevaldajale teada, et avaldust edasi ei menetleta.
(2) Jäätmevaldaja korraldatud jäätmeveost vabastamise otsustab linnavalitsus tuues korralduses välja:
3) tähtpäeva, millal korraldatud jäätmeveost vabastatud jäätmevaldaja peab esitama linnavalitsusele kirjaliku kinnituse selle kohta, et kinnistul ei ole aasta kestel elatud või kinnistut ei ole kasutatud.
(3) Linnavalitsuse poolt määratud ametnik teeb korralduse jäätmevaldaja korraldatud jäätmeveost vabastamisest või tema avalduse rahuldamata jätmisest taotlejale teatavaks hiljemalt viie tööpäeva jooksul alates otsuse tegemisest.
(4) Linnavalitsuse poolt määratud ametnik teavitab jäätmevaldaja korraldatud jäätmeveost vabastamisest ja korraldatud jäätmeveost vabastamise tähtajast vedajat hiljemalt viie tööpäeva jooksul alates otsuse tegemisest.
(5) Eeskirja § 25 lõikes 1 nimetatud avalduse menetlemise tähtaeg alates avalduse laekumisest linnavalitsusse kuni käesoleva paragrahvi lõikes 2 nimetatud linnavalitsuse otsuse teatavakstegemiseni, on 30 päeva. Mõjuval põhjusel (lisateabe kogumise vajadus, küsimuse keerukus jms) võib linnavalitsuse poolt määratud ametnik avalduse menetlemise tähtaega pikendada 30 päeva võrra.
(6) Linnavalitsus loeb jäätmevaldaja korraldatud jäätmeveost vabastatuks, kui jäätmevaldaja korraldatud jäätmeveost vabastamise asjaolud on tõesed ja vabastamist võimaldavad.
2) linnavalitsuse korralduses märgitud tähtaja möödumisel;
(2) Jäätmevaldajal on õigus esitada enne korraldatud jäätmeveost vabastamise tähtaja möödumist linnavalitsusele uus avaldus, millega taotletakse jäätmevaldaja lugemist korraldatud jäätmeveost vabastatuks.
Linnavalitsusel on õigus lõpetada jäätmevaldaja korraldatud jäätmeveost vabastamine enne tähtaja lõppu, kui:
(2) Olmejäätmed, millest on liigiti kogutavad jäätmed välja sorditud, antakse üle korraldatud jäätmeveo ainuõiguse saanud vedajale v.a jäätme- ja kompleksloa omanikud, kellel on õigus ise valida jäätmekäitleja.
(1) Konteineri tühjendamise sagedus on sätestatud eeskirja § 15 lõigetes 2–10 ning eeskirja lisas 3. Suurjäätmete äraveo nõuded on sätestatud eeskirja § 9 lõikes 3.
(2) Vedaja on kohustatud tühjendama konteinerid hiljemalt kolme tööpäeva jooksul alates jäätmevaldaja esitatud tellimusest.
§ 31. Jäätmeveo teenustasu
(1) Volikogul on õigus muuta teenustasu. Teenustasu saab muuta hinnakomponentide erineva protsendi võrra, kui esinevad objektiivsed asjaolud, mis oluliselt mõjutavad jäätmete veokulusid või jäätmekäitluskoha rajamis-, kasutamis-, sulgemis- või järelhoolduskulusid.
§ 33. Teenustasu muutmine
(2) Vedaja poolt avalikule hankele esitatud ja edukaks tunnistatud pakkumises nimetamata standartsete konteinerite teenustasu arvestatakse lähima suurusega konteineri ühikhinna järgi.
(3) Vedajal ei ole õigus taotleda teenustasu muutmist enne, kui lepingu sõlmimisest on möödunud üks aasta.
(7) Käesoleva paragrahvi lõikes 6 nimetatud taotlus esitatakse linnavalitsusele, kes valmistab ette volikogu eelnõu jäätmeveo teenustasu suurendamise või mittesuurendamise kohta. Vedaja esitatud jäätmeveo teenustasude suurendamise taotluse menetlemise tähtaeg on maksimaalselt 60 päeva.
(8) Kehtestatud muudetud teenustasud rakenduvad mitte varem kui kolmkümmend päeva pärast seda, kui linnavalitsus või ainuõiguse andja avalikustab uued teenustasud ajalehes, milles linnavalitsus avaldab oma ametlikke teadaandeid.
(1) Ainuõiguse andjal on õigus võtta vedajalt enne tähtaja lõppu ära ainuõigus olmejäätmete vedamiseks, kui esineb vähemalt üks allnimetatud asjaolu:
(2) Kui esineb lõikes 1 nimetatud asjaolu, teavitab linnavalitsus või ainuõiguse andja sellest kohe vedajat ning nõuab temalt kirjalikku ja põhjendatud selgitust. Vedaja peab selgituse esitama kolme tööpäeva jooksul alates vastavasisulise nõude saamisest.
(2) Kui ehitamise käigus tekib ehitusjäätmeid alla 10 m3, tuleb nende käitlemine enne ehitamise alustamist kooskõlastada linnavalitsuse keskkonnaspetsialistiga vastavalt käesoleva paragrahvi lõikele 3. Kui ehitamise käigus tekib ehitusjäätmeid üle 10 m3, tuleb ehitise kasutusloa taotlemise dokumentidele lisada linnavalitsuse kinnitatud jäätmeõiend ehitusjäätmete nõuetekohase käitlemise kohta. Jäätmeõiendi vorm on käesoleva eeskirja lisa 1.
(4) Ehitise lammutamiseks vajalik projekt peab olema kooskõlastatud linnavalitsuse ehituse- ja planeerimise spetsialisti poolt. Lammutustööde lõpetamisel tuleb vormistada jäätmeõiend ja kinnitada see linnavalitsuses.
(5) Ehitusjäätmeid oma majandus- või kutsetegevuses vedav isik peab olema registreeritud Keskkonnaametis ning omama ka ohtlike jäätmete käitluslitsentsi ning jäätmeluba või kompleksluba. Ehitusjäätmed võivad sisaldada ka ohtlikke jäätmeid, selliste jäätmete kogumiseks ja veoks peab olema jäätmeid vastuvõtvale isikule väljastatud ka ohtlike jäätmete käitluslitsents ning jäätmeluba.
(7) Ehitusjäätmeid ei tohi anda vedamiseks, kõrvaldamiseks ega taaskasutamiseks üle isikule, kellel puudub vastav jäätmeluba keskkonnakompleksluba või kes ei ole registreeritud tavajäätmete vedajana. Ohtlike ehitusjäätmete üleandmisel peab jäätmevaldaja kontrollima, et isikul, kellele jäätmed üle antakse, on lisaks jäätmeloale ka ohtlike jäätmete käitluslitsents.
(2) Ehitusjäätmete valdaja on ehitise omanik, kui tema ja ehitusettevõtja või kinnisvaraarendaja vaheline leping ei näe ette teisiti, või isik, kellele on välja antud ehitusluba/lammutusluba või muu isik, kelle valduses on jäätmed.
2) korraldama oma jäätmete taaskasutamise või andma jäätmed käitlemiseks üle jäätmeluba, keskkonnakompleksluba omavale või jäätmekäitlejana registreeritud isikule. Ohtlike ehitusjäätmete puhul peab olemas olema ohtlike jäätmete käitluslitsents;
6) kooskõlastama linnavalitsusega konteinerite paigutamise tänavatele, sõidu- või kõnniteedele ning parklatesse;
7) kooskõlastama linnavalitsusega konteinerite paigutamise parkidesse või haljasaladele;
(2) Kui ehitusjäätmete tekkekohas puudub võimalus neid sortida või see osutub majanduslikult ebaotstarbekaks, tuleb jäätmed anda töötlemiseks üle vastava jäätmeloaga jäätmekäitlejale, kes teeb selle töö teenustööna. Eelistada tuleks ettevõtjat, kes tagab jäätmete täielikuma taaskasutamise.
(5) Raudbetoon- ja betoondetailid ning sideainet mittesisaldav asfalt tuleb üle anda purustamiseks ja materjalide taaskasutamiseks vastava jäätmeloaga jäätmekäitlejale. Eelsorditud ehituskivid ja tellised tuleb kas taaskasutada ehituskivide ja tellistena või anda purustamiseks ja materjalide taaskasutamiseks üle vastava jäätmeloaga jäätmekäitlejale. Puhas puit tuleb kas kasutada küttena või anda puiduhakke valmistamiseks üle vastava jäätmeloaga jäätmekäitlejale. Tõrva sisaldav asfalt tuleb käidelda ohtliku ehitusjäätmena.
(6) Kasvupinnas tuleb koorida eraldi ja võimalusel kasutada samal ehitusel haljastamiseks. Ülejäävat kasvupinnast käsitatakse kaevisena ning seda reguleerib maapõueseadus.
(5) Asbestitööde tegemisel tuleb järgida keskkonnaministri 21. aprilli 2004 määrust nr 22 „Asbesti sisaldavate jäätmete käitlusnõuded”.
(6) Vedelad ohtlikud jäätmed nagu kasutuskõlbmatud värvid, lakid, lahustid ja liimid ning nende jäägid tuleb koguda algpakendisse või vastavalt märgistatud kindlalt suletavasse konteinerisse.
Käesolevas peatükis sätestatud kord on kohustuslik kõikidele tervishoiu-ja veterinaarteenust osutavatele asutustele (edaspidi tervishoiuasutused), kus tekivad jäätmed, mis on jäätmenimistus määratletud inimeste ja loomade tervishoiul või sellega seonduvatel uuringutel tekkinud jäätmetena.
(1) Olmejäätmed käesoleva peatüki tähenduses on sellised tervishoiuasutustes tekkinud jäätmed, mida ei ole võimalik taaskasutada ning mis ei vaja erikäitlust.
(2) Olmejäätmed tuleb pakkida tekkekohas musta või halli jäätmekotti, mis suletakse ja viiakse olmejäätmete konteinerisse.
(1) Bioloogilised jäätmed on operatsiooni käigus tekkinud jäätmed, vananenud verekotid verega, verekomponendid, vereülekandesüsteemid, verine või niiske sidumismaterjal, aspiratsioonitorud, kateetrid jt patsiendi kehavedelikega kokkupuutunud meditsiinitarbed, elusvaktsiinid jms.
(2) Bioloogilised jäätmed tuleb pakkida tekkekohas punasesse jäätmekotti, millel on markeering „Bioloogilised jäätmed”. Jäätmekoti kaal ei tohi ületada 15 kg. Suletud jäätmekotid tähistatakse sildiga, millel on märgitud jäätmetekitaja ja pakkimiskuupäev.
(2) Teravad ja torkivad jäätmed tuleb asetada raskesti läbitorgatavast materjalist, suletavasse kanistrisse, millel on punane markeering „Teravad ja torkivad jäätmed”. Pakendi kaal ei tohi ületada 15 kg. Pakendile tuleb märkida jäätmete tekitaja ja pakkimiskuupäev.
(5) Jäätmekotid või teised jäätmepakendid suletakse ning antakse üle vastava jäätmeloaga jäätmekäitlejale.
(1) Nakkusohtlikud jäätmed, mis on märgitud jäätmenimistus üldkoodi 18 all tärniga, tuleb pakkida kollasesse jäätmekotti, millel on markeering „Nakkusohtlikud jäätmed”. Suletud pakendile märgitakse jäätmete tekitaja ning pakkimiskuupäev.
(2) Radioaktiivsed jäätmed tuleb pakendada kiirguskindlasse säilituspakendisse, millel on markeering „Radioaktiivsed jäätmed”. Pakendile tuleb märkida jäätmete tekitaja ja pakkimiskuupäev.
(2) Ravimeid ei eemaldata originaalpakendist. Ravimijäätmed (välja arvatud jäätmenimistus koodiga 18 01 09 tähistatud) pakitakse plastkotti või -purki, mis omakorda pakitakse lukustatavasse kasti. Kastile märgitakse asutuse nimi ja kast tähistatakse sildiga „Ravimijäätmed”.
(3) Tsütostaatikumid pakitakse ja tähistatakse markeeringuga „Tsütostaatravimijäätmed”.
(4) Pakend tähistatakse markeeringuga „Elavhõbedajäätmed”. Pakendile märgitakse ka jäätmed tekitanud tervishoiuasutus ning jäätme kirjeldus.
(6) Ühiskanalisatsiooni võib kemikaale juhtida ainult ühiskanalisatsiooni valdaja loa alusel ja vastavuses linna ühisveevärgi ja kanalisatsiooni kasutamise eeskirjale.
§ 50. Jäätmekäitluskohad
(3) Jäätmekäitluskohaks ei loeta jäätmekogumisnõu, -konteinerit või jäätmemahutit, mis on ette nähtud vaid ühte liiki tava- või ohtlike jäätmete esmakogumiseks jäätmetekitajalt, samuti ehitisi või rajatisi või teisaldatavaid hoiukohti, kuhu eelnimetatud konteinerid tavajäätmete kogumiseks on paigutatud, või ehitisi, mida kasutatakse olmes tekkinud pakendijäätmete esmakogumiseks.
(4) Jäätmekäitluskoht linnas on Võhma jäätmejaam.
§ 51. Jäätmekäitluskoha järelhoolduse nõuded
§ 52. Jäätmehoolduseeskirja rikkumine
§ 53. Väärtegude menetlejad
§ 54. Keskkonnareostuse likvideerimine
(3) Vajaduse korral teeb käesoleva paragrahvi lõikes 2 sätestatud kohustuse täitmiseks ettekirjutuse linnavalitsus. Kui saastaja ettekirjutust ei täida, võib ettekirjutuse teinud linnavalitsus ettekirjutuse täitmise tagamiseks rakendada sunnivahendeid asendustäitmise ja sunniraha seaduses sätestatud korras või väärteomenetluse korras.
(4) Kui saastajat ei ole kindlaks tehtud ühe aasta jooksul jäätmete keskkonda viimise asjas süüteomenetluse alustamisest arvates, samuti juhul, kui jäätmete ja saastuse likvideerimisega ei ole võimalik keskkonnakaitselistest kaalutlustest lähtuvalt viivitada, korraldab jäätmete käitlemise ja saastuse likvideerimise keskkonnajärelevalve asutuse või linnavalitsuse ettekirjutuse alusel maa omanik, kellele kuuluval maal jäätmed või saastus asub. Ettekirjutuse täitmise tagamiseks võib ettekirjutuse teinud isik rakendada sunnivahendeid asendustäitmise ja sunniraha seaduses sätestatud korras.
(2) Järelevalvet käesoleva eeskirja täitmise üle teostab Võhma Linnavalitsus ja Keskkonnainspektsioon.
§ 56. Eeskirja rakendamine
(1) Korraldatud jäätmeveo rakendamine algab pärast Jäätmeseaduse § 67 kohaselt korraldatud jäätmeveo hanke tulemusena selgunud jäätmevedajale Keskkonnaameti poolt jäätmeloa väljastamist.
(2) Võhma Linnavalitsus teavitab avalikkust jäätmehoolduseeskirja rakendamise algusest Võhma linna koduleheküljel, http://vov.matti.ee/vohmalv ja Võhma Linnalehes.
1) Võhma Linnavolikogu 20.03.2008 määrus nr 4 „Võhma linna jäätmehoolduseeskiri”.
2) Võhma Linnavolikogu 21.09.2006 määrus nr 20 „Võhma linna korraldatud jäätmeveo rakendamise tingimused ja kord”.
Määrus jõustub 1. septembril 2011.
Lisa 1 Jäätmeõiendi vorm
Lisa 2 Korraldatud jäätmeveost tähtajalise vabastuse/erisuse taotluse vorm
Lisa 3 Soovituslik konteinerite suuruse ja tühjendamise sageduse valimise tabel
Lisa 4 Ühise jäätmemahuti kasutamise kokkuleppe vorm

References: § 31

§ 33

§ 50

§ 51

§ 52

§ 53

§ 54

§ 56
 § 6
 § 22
 § 66
 § 71
 § 15
 § 10
 § 23
 § 14
 § 25
 § 25
 § 15
 § 9

§ 31

§ 33

§ 50

§ 51

§ 52

§ 53

§ 54

§ 56
 § 67